B4-0565/97

Ψήφισμα σχετικά με το σχέδιο συνθήκης της Ολλανδικής Προεδρίας

Το Ευρωπαϊκό Κοινοβούλιο,

- έχοντας υπόψη τις θέσεις που έχει ήδη εγκρίνει πριν και κατά τη διάρκεια της Διακυβερνητικής Διάσκεψης,

- έχοντας υπόψη το υπόμνημα των δέκα προτεραιοτήτων που έχει καταθέσει ο Πρόεδρός του,

- έχοντας υπόψη το σχέδιο συνθήκης που παρουσίασε η ολλανδική Προεδρία στις 30 Μαΐου 1997,

A. υπενθυμίζοντας ότι οι στόχοι της Διακυβερνητικής Διάσκεψης, όπως καθορίσθηκαν κατά το Ευρωπαϊκό Συμβούλιο του Τορίνο, είναι:

- η προσέγγιση της Ένωσης και των πολιτών της[semigr ]

- μια αποτελεσματικότερη κοινή εξωτερική πολιτική και πολιτική ασφάλειας[semigr ]

- η προετοιμασία των θεσμικών οργάνων για τη διεύρυνση[semigr ]

- περισσότερη δημοκρατία στην Ένωση,

Β. εκφράζοντας την ικανοποίησή του για τις προόδους που συντελούνται με το σχέδιο συνθήκης της 30ής Μαΐου 1997, ιδίως σε ό,τι αφορά:

- την εισαγωγή νέου τίτλου για την απασχόληση[semigr ]

- την ενσωμάτωση του Κοινωνικού Πρωτοκόλλου στη Συνθήκη[semigr ]

- την ενίσχυση των κοινοτικών πολιτικών στους τομείς του περιβάλλοντος, της προστασίας των καταναλωτών και της δημόσιας υγείας[semigr ]

- τη βελτίωση της αποτελεσματικότητας στους τομείς της δικαιοσύνης και των εσωτερικών υποθέσεων[semigr ]

- την επέκταση των αρμοδιοτήτων του Δικαστηρίου των ΕΚ σε θέματα που αφορούν τα θεμελιώδη δικαιώματα[semigr ]

- τη μείωση του αριθμού των διαδικασιών, την επέκταση του πεδίου εφαρμογής της διαδικασίας της συναπόφασης και την κατάργηση της τρίτης ανάγνωσης στο πλαίσιο της διαδικασίας αυτής[semigr ]

- την απόδοση νομικής προσωπικότητας στην Ένωση[semigr ]

- και το σχέδιο διοργανικής συμφωνίας που αφορά τις δημοσιονομικές πτυχές της ΚΕΠΠΑ,

Γ. υπενθυμίζοντας ότι απαραίτητη προϋπόθεση για τις μελλοντικές διευρύνσεις είναι μια σε βάθος αναμόρφωση των θεσμών της Ευρωπαϊκής Ένωσης που θα εμπεριέχει, ειδικότερα, την κατάργηση του κανόνα της ομοφωνίας, σύμφωνα με τις θέσεις που έχουν ήδη εγκριθεί στην παράγραφο 22 (iii) του ψηφίσματός του της 17ης Μαΐου 1995 σχετικά με τη λειτουργία της Συνθήκης για την Ευρωπαϊκή Ένωση ενόψει της Διακυβερνητικής Διάσκεψης του 1996 ((ΕΕ C 151 της 19.06.1995, σελ. 56)),

Οι προκλήσεις της Διακυβερνητικής Διάσκεψης για το Ευρωπαϊκό Συμβούλιο του Άμστερνταμ

1. διαπιστώνει ότι, τις παραμονές του Ευρωπαϊκού Συμβουλίου του Άμστερνταμ, ορισμένοι βασικοί στόχοι που καθορίσθηκαν στο Τορίνο δεν έχουν ακόμη επιτευχθεί πλήρως από το σχέδιο συνθήκης, ενώ μια σοβαρή αποτυχία ή οπισθοδρόμηση θα συνιστούσε πλήγμα στην ευρωπαϊκή οικοδόμηση[semigr ] πράγματι:

α) το σχέδιο δεν βασίζεται ακόμη σε μια διοργανική ισορροπία που να στηρίζεται σε περισσότερη δημοκρατία και αποτελεσματικότητα των θεσμικών οργάνων[semigr ]

β) η πολιτική, οικονομική και κοινωνική διάσταση της Ευρωπαϊκής Ένωσης δεν συνιστά ακόμη ένα επαρκώς ανεπτυγμένο αντίβαρο στη νομισματική διάσταση[semigr ]

γ) η εμβάθυνση των θεσμών τις παραμονές της έναρξης των διαπραγματεύσεων για τη διεύρυνση, στόχος ιστορικής σημασίας που επαναβεβαιώθηκε στο Τορίνο, δεν είναι ακόμη επαρκής ώστε να καταστήσει δυνατή την εύρυθμη λειτουργία μιας διευρυμένης Ένωσης[semigr ]

2. έχει συνείδηση, δεδομένου ότι είναι το μόνο κοινοτικό θεσμικό όργανο εκλεγμένο με καθολική ψηφοφορία, των ευθυνών του έναντι των ευρωπαίων πολιτών και ζητεί από τους αρχηγούς κρατών ή κυβερνήσεων να επιδείξουν την απαραίτητη πολιτική βούληση, προσδοκώντας ότι στην τελική φάση της διάσκεψης θα επιδιωχθούν και θα σημειωθούν και άλλα βήματα προόδου, στους ακόλουθους τομείς[semigr ]

ΜΙΑ ΕΝΩΣΗ ΠΙΟ ΚΟΝΤΑ ΣΤΟΥΣ ΠΟΛΙΤΕΣ ΤΗΣ

Ελευθερία, ασφάλεια και δικαιοσύνη

3. εκφράζει την ικανοποίησή του για τη σταδιακή ένταξη στο πεδίο της κοινοτικής αρμοδιότητας των μέτρων που αφορούν το δικαίωμα ασύλου, τους πρόσφυγες, τη μετανάστευση, το καθεστώς των πολιτών τρίτων χωρών που κατοικούν νομίμως στην επικράτεια της Ένωσης, τη Συνθήκη του Schengen και το σχέδιο πρωτοκόλλου για το άσυλο, θεωρεί όμως ότι η επέκταση του ρόλου του Δικαστηρίου ((Άρθρα Η και Κ 7 του σχεδίου συνθήκης)) στους εν λόγω τομείς είναι υπερβολικά περιορισμένη και ως εκ τούτου δεν εγγυάται την πρόσβαση των πολιτών, ενώ λόγω της απουσίας εξουσίας νομοθετικής συναπόφασης του Ευρωπαϊκού Κοινοβουλίου ((Άρθρα Ζ και Κ 10 του σχεδίου συνθήκης)), ο ακολουθούμενος προσανατολισμός:

- αποδυναμώνει τον πυλώνα και τη μέθοδο της Κοινότητας[semigr ]

- αντιτίθεται στη διατρανωμένη πρόθεση να βελτιωθεί η προστασία των θεμελιωδών δικαιωμάτων[semigr ]

- μειώνει την εμβέλεια της προόδου στον τομέα της δικαιοσύνης και των εσωτερικών υποθέσεων[semigr ]

- σημαίνει απώλεια εθνικού κοινοβουλευτικού ελέγχου χωρίς να εισάγει ωστόσο τον κοινοβουλευτικό έλεγχο εκ μέρους του Ευρωπαϊκού Κοινοβουλίου[semigr ]

Ένωση και πολίτες

4. υπογραμμίζει ότι το περιεχόμενο της ιθαγένειας, τόσο σε επίπεδο ατομικών όσο και συλλογικών δικαιωμάτων, δεν παρουσιάζει ακόμη επαρκή πρόοδο στο σχέδιο συνθήκης της 30ής Μαΐου 1997, μολονότι αποτελεί θεμελιώδες στοιχείο της ευρωπαϊκής οικοδόμησης ((Άρθρο 8 του σχεδίου συνθήκης))[semigr ] προς το σκοπό αυτό:

α) τα θεμελιώδη δικαιώματα θα πρέπει να κατοχυρωθούν όσο το δυνατόν πιο αποτελεσματικά, με διαδικασίες διαφορετικές από τη σχεδόν ομόφωνη λήψη αποφάσεων ((Άρθρο ΣΤα του σχεδίου συνθήκης))[semigr ]

β) η αρχή της ελεύθερης κυκλοφορίας και η αρχή της μη διάκρισης θα πρέπει να εφαρμόζονται με τη χρησιμοποίηση της ειδικής πλειοψηφίας και σύμφωνα με τη διαδικασία της συναπόφασης ((Άρθρα 6Α και 8Α του σχεδίου συνθήκης))[semigr ]

γ) όσον αφορά τον οικονομικό τομέα: η προώθηση σε κοινοτικό επίπεδο πολιτικών που αναμένεται να οδηγήσουν σε αύξηση της ανταγωνιστικότητας - ιδίως μέσω της μεγαλύτερης ευελιξίας στην αγορά εργασίας - έτσι ώστε να δοθεί στα κράτη μέλη η δυνατότητα αύξησης της απασχόλησης με παράλληλη δημιουργία της απαραίτητης βάσης για βιώσιμες πολιτικές[semigr ]

δ) όσον αφορά τον κοινωνικό τομέα:

- η Συνθήκη πρέπει να κατοχυρώνει θεμελιώδη κοινωνικά δικαιώματα[semigr ]

- οι διατάξεις του κοινωνικού πρωτοκόλλου που θα περιληφθεί στη Συνθήκη πρέπει να ενισχυθούν[semigr ]

- ο τίτλος για την απασχόληση πρέπει να ενισχυθεί κατά τρόπον ώστε να έχει πραγματικό αντίκτυπο στη γενική πολιτική, πέρα από τον απλό συντονισμό των οικονομικών πολιτικών και προβλέποντας τη βάση για ενεργό πολιτική απασχόλησης σε ευρωπαϊκό επίπεδο ((Νέος τίτλος μετά τον τίτλο VI))[semigr ]

ε) όσον αφορά την πολιτιστική διάσταση:

- η πολιτιστική διάσταση του ευρωπαϊκού σχεδίου πρέπει να αναφέρεται ως βάση της ιθαγένειας[semigr ]

- κάθε πολίτης της Ένωσης πρέπει να διαθέτει κατοχυρωμένο από τη Συνθήκη δικαίωμα να χρησιμοποιεί την επίσημη κοινοτική γλώσσα στις γραπτές επαφές του με τα θεσμικά και άλλα όργανα της Ένωσης και να λαμβάνει απάντηση στη γλώσσα αυτή[semigr ]

- η γλωσσική πολιτική πρέπει να αναγνωρίζεται ρητά ως διάσταση της πολιτιστικής πολιτικής, και το άρθρο 128 της Συνθήκης πρέπει να προσαρμοστεί αναλόγως[semigr ]

στ) σε ό,τι αφορά τις απαιτήσεις διαφάνειας ((Άρθρο 191 Α του σχεδίου συνθήκης)):

- χαιρετίζει την μείωση του αριθμού των διαδικασιών λήψης αποφάσεων και την απλούστευσή τους[semigr ]

- η νομοθετική δραστηριότητα του Συμβουλίου θα πρέπει να δημοσιοποιείται και θα πρέπει να καθοριστεί σ'αυτό το πλαίσιο, ποιές δραστηριότητες είναι δημόσιες στις περιπτώσεις κατά τις οποίες το Συμβούλιο και το Κοινοβούλιο ενεργούν ως νομοθετικό όργανο[semigr ] το κάθε μέλος του Συμβουλίου πρέπει να αναλαμβάνει τις ευθύνες του, με τη δημοσιοποίηση των ψηφοφοριών[semigr ]

- θα πρέπει να υπάρχει πρόσβαση στα έγγραφα των θεσμικών οργάνων[semigr ]

- η απλοποίηση των συνθηκών θα πρέπει να αποφασισθεί κατά τη διάρκεια της παρούσας Διακυβερνητικής Διάσκεψης και το έργο της κωδικοποίησης των Συνθηκών πρέπει να περατωθεί ταχέως[semigr ]

ζ) ζητεί από τη Διακυβερνητική Διάσκεψη την εισαγωγή στις συνθήκες ενός νέου τίτλου για την ενέργεια[semigr ]

ΑΠΟΤΕΛΕΣΜΑΤΙΚΟΤΕΡΗ ΚΟΙΝΗ ΠΟΛΙΤΙΚΗ ΕΞΩΤΕΡΙΚΩΝ ΥΠΟΘΕΣΕΩΝ, ΑΣΦΑΛΕΙΑΣ ΚΑΙ ΠΟΛΙΤΙΚΗ ΕΞΩΤΕΡΙΚΩΝ ΟΙΚΟΝΟΜΙΚΩΝ ΣΧΕΣΕΩΝ

5. διαπιστώνει ότι η φιλοδοξία που εξαγγέλθηκε ήδη κατά την προηγούμενη αναθεώρηση της Συνθήκης και αφορούσε τη θεσμοθέτηση μιας αποτελεσματικής ΚΕΠΠΑ δεν έχει υλοποιηθεί επαρκώς ούτε στο σχέδιο της 30ής Μαΐου 1997[semigr ] τονίζει ότι το Ευρωπαϊκό Κοινοβούλιο έχει αποδειχθεί ικανό να διαδραματίσει ενεργό και εποικοδομητικό ρόλο στο πλαίσιο της ΚΕΠΠΑ και λυπάται, επομένως, για τον ανεπαρκή ρόλο που αναγνωρίζει στο Κοινοβούλιο το σχέδιο Συνθήκης και ζητεί συγκεκριμένα να υπάρχει πλήρης διαβούλευση και ενημέρωση του Κοινοβουλίου σχετικά με την εξέλιξη της ΚΕΠΠΑ[semigr ]

6. επισημαίνει ωστόσο ότι κάποια πρόοδος έχει επιτευχθεί με την εισαγωγή της έννοιας της εποικοδομητικής αποχής και με την επέκταση της ειδικής πλειοψηφίας κατά την υιοθέτηση κοινών θέσεων και κοινών δράσεων ((Άρθρο Ι 13 του σχεδίου συνθήκης))[semigr ] πιστεύει ότι οι προτεινόμενες διαδικασίες λήψεως αποφάσεων πρέπει να αναπτυχθούν περαιτέρω ώστε να αποφεύγονται τα αδιέξοδα στην ΚΕΠΠΑ[semigr ]

7. υπενθυμίζει ότι η Επιτροπή θα πρέπει να αποκτήσει τις πλέον ευρείες δικαιοδοσίες και ιδίως, πρέπει να συμμετέχει πλήρως στην εξωτερική εκπροσώπηση της Ένωσης ((Άρθρο Ι 15 του σχεδίου συνθήκης))[semigr ]

8. πιστεύει ότι, στον τομέα της πολιτικής ασφάλειας, η ΕΕ πρέπει να διαθέτει τα μέσα για την ενίσχυση των δυνατοτήτων πρόληψης των συρράξεων, λαμβανομένων υπόψη της τελικής πράξης του ΟΑΣΕ και του Χάρτη των Ηνωμένων Εθνών[semigr ]

9. επισημαίνει τη συνεχιζόμενη αποσαφήνιση της σχέσης μεταξύ της ΕΕ και της ΔΕΕ με στόχο τη βαθμιαία ένταξη και χαιρετίζει τις δυνατότητες ενισχυμένης συνεργασίας μεταξύ της ΕΕ και της ΔΕΕ[semigr ]

10. αναμένει να ορισθούν οι διατάξεις σχετικά με τις δαπάνες προβλέψεων της ΚΕΠΠΑ ((Άρθρο Ι 17 του σχεδίου συνθήκης)) σύμφωνα με το παρόν σχέδιο διοργανικής συμφωνίας, το οποίο και ρητά εγκρίνει δια του παρόντος[semigr ]

11. φρονεί ότι με τη σύσταση της ιδίας νομικής προσωπικότητας της Ένωσης, σύμφωνα με το κείμενο του Σχεδίου Συνθήκης, οι σημαντικές διεθνείς συμφωνίες που εμπίπτουν στους στόχους της ΚΕΠΠΑ, όπως αυτοί ορίζονται στο άρθρο Ι.1, πρέπει να υπόκεινται στη σύμφωνη γνώμη του Ευρωπαϊκού Κοινοβουλίου[semigr ]

12. ζητεί, στον τομέα των εξωτερικών οικονομικών σχέσεων, να γίνει σεβαστή η αρχή του παραλληλισμού μεταξύ των εσωτερικών και των εξωτερικών αρμοδιοτήτων της Ευρωπαϊκής Ένωσης και κατά συνέπεια να δοθεί στο Ευρωπαϊκό Κοινοβούλιο η εξουσία της σύμφωνης γνώμης σε όλες τις διεθνείς συμφωνίες το περιεχόμενο των οποίων εμπίπτει, σε εσωτερικό επίπεδο, στη διαδικασία της συναπόφασης[semigr ] επιπλέον, ζητεί να μπορεί το Ευρωπαϊκό Κοινοβούλιο να συμμετέχει στη διαδικασία λήψης αποφάσεων στον τομέα της κοινής εμπορικής πολιτικής (άρθρο 113 της Συνθήκης ΕΚ), καθώς και να περιληφθούν στο άρθρο 113 της Συνθήκης ο τομέας των υπηρεσιών, οι άμεσες εξωτερικές επενδύσεις και τα θέματα πνευματικής ιδιοκτησίας[semigr ]

ΤΑ ΘΕΣΜΙΚΑ ΟΡΓΑΝΑ ΜΙΑΣ ΔΗΜΟΚΡΑΤΙΚΟΤΕΡΗΣ ΚΑΙ ΑΠΟΤΕΛΕΣΜΑΤΙΚΟΤΕΡΗΣ ΕΝΩΣΗΣ ΣΤΟ ΠΛΑΙΣΙΟ ΤΗΣ ΔΙΕΥΡΥΝΣΗΣ

13. διαπιστώνει ότι παραμένουν σοβαρές ανεπάρκειες σε σχέση με τους στόχους που καθόρισε το Ευρωπαϊκό Συμβούλιο του Τορίνο στις 29 Μαρτίου 1996, και συγκεκριμένα:

- ανεπάρκεια όσον αφορά την επέκταση της ψηφοφορίας με ειδική πλειοψηφία ((Κεφάλαιο 16 του σχεδίου συνθήκης που καθορίζει τον κατάλογο των άρθρων για τα οποία σχεδιάζεται η επέκταση της ψηφοφορίας με ειδική πλειοψηφία)) (ιδίως σχετικά με τα μέτρα για την απαγόρευση κάθε νομοθεσίας που περιέχει διακρίσεις στους τομείς της δικαιοσύνης και των εσωτερικών υποθέσεων, των δράσεων και των κοινών θέσεων της ΚΕΠΠΑ, στους διορισμούς στα κοινοτικά όργανα, στην κοινωνική πολιτική, σε ορισμένες πτυχές της φορολογικής πολιτικής καθώς και σε ευρύτατους τομείς των οποίων οι δημοσιονομικές επιπτώσεις θεωρούνται σημαντικές)[semigr ]

- μη επέκταση της συναπόφασης σε όλες τις νομοθετικές και δημοσιονομικές πράξεις, ιδίως τις σχετικές με τις νέες πολιτικές (ζητήματα που αφορούν τη δικαιοσύνη και τις εσωτερικές υποθέσεις, μεταφερόμενα για παράδειγμα στον πρώτο πυλώνα) και τις λοιπές νομοθετικές πτυχές της κοινής γεωργικής πολιτικής[semigr ]

- μετάθεση για αργότερα του ζητήματος του ελέγχου του κοινοτικού συννομοθέτη επί των πράξεων εκτελεστικής φύσεως, μολονότι η επίλυσή του βρισκόταν σε εκκρεμότητα εν αναμονή της Διακυβερνητικής Διάσκεψης ((Δήλωση στην Τελική Πράξη))[semigr ]

- απουσία οιασδήποτε πρότασης σχετικής με τη σύνθεση της Επιτροπής[semigr ]

- απουσία σαφούς επιλογής σε ό,τι αφορά τη στάθμιση των ψήφων ((Παραλλαγές 1 και 2 για μια νέα στάθμιση των ψήφων στο Συμβούλιο, Κεφάλαιο 16 του σχεδίου συνθήκης))[semigr ]

- απουσία σύμφωνης γνώμης του Ευρωπαϊκού Κοινοβουλίου στο άρθρο Ν της Συνθήκης ΕΕ, το άρθρο 6Α του σχεδίου συνθήκης, το άρθρο 8Ε του σχεδίου συνθήκης (εάν δεν λαμβάνεται απόφαση κατά πλειοψηφία με συναπόφαση), το άρθρο 201 του σχεδίου συνθήκης (σε ό,τι αφορά τους ίδιους πόρους), το άρθρο 209 του σχεδίου συνθήκης (εάν δεν λαμβάνεται απόφαση κατά πλειοψηφία με συναπόφαση), το άρθρο 235 του σχεδίου συνθήκης και σε όλες τις σημαντικές διεθνείς συμφωνίες[semigr ]

14. θεωρεί απαραίτητη την ενίσχυση της δημοκρατικής εκπροσώπησης με την έγκριση κοινής εκλογικής διαδικασίας για την εκλογή των μελών του Ευρωπαϊκού Κοινοβουλίου, βασιζόμενης στην αναλογική εκπροσώπηση, και με την εισαγωγή διάταξης για την έγκριση ενιαίου καθεστώτος για τους ευρωπαίους βουλευτές, καθώς και νομικής βάσης σχετικής με τα ευρωπαϊκά πολιτικά κόμματα[semigr ]

15. πιστεύει ότι πρέπει να μετάσχει στην απόφαση για τον καθορισμό της έδρας του, και ότι πρέπει να διατηρήσει τον πλήρη έλεγχο σε ό,τι αφορά την οργάνωση των εργασιών του[semigr ]

Ενισχυμένη συνεργασία

16. κρίνει ότι το κείμενο του σχεδίου συνθήκης της 30ής Μαΐου 1997 πρέπει να βελτιωθεί, εξασφαλίζοντας ότι:

- η έναρξη της ενισχυμένης συνεργασίας θα πρέπει να καλύπτεται από τις απαραίτητες εγγυήσεις αποτελεσματικότητας και δημοκρατίας: ειδική πλειοψηφία (ενδεχομένως ύστερα από καθορισμένη ενδιάμεση περίοδο κατά την οποία θα ισχύει ομοφωνία) στο πλαίσιο του Συμβουλίου και σύμφωνη γνώμη του Ευρωπαϊκού Κοινοβουλίου[semigr ]

- στο πλαίσιο των ενισχυμένων συνεργασιών θα ισχύουν στο ακέραιο οι κοινοτικοί κανόνες, συμπεριλαμβανομένης της συμμετοχής του Κοινοβουλίου και του ελέγχου από το Δικαστήριο[semigr ]

- οι δαπάνες που απορρέουν από οποιαδήποτε μορφή ενισχυμένης συνεργασίας θα βαρύνουν κατά γενικό κανόνα τον κοινοτικό προϋπολογισμό ((Άρθρο 2 του σχεδίου συνθήκης))[semigr ]

Ανάγκη προσφυγής στις κοινοτικές μεθόδους

17. υπογραμμίζει την ανάγκη προσφυγής στις κοινοτικές διαδικασίες και μεθόδους, οι οποίες έχουν χρησιμοποιηθεί επιτυχώς από την έναρξη της κοινοτικής οικοδόμησης και οι οποίες, και αυτή τη φορά, μπορούν να αποδειχθούν απαραίτητες (επί παραδείγματι, η εισαγωγή δεσμευτικών χρονοδιαγραμμάτων) για να δώσουν στο πλαίσιο της παρούσας Διακυβερνητικής Διάσκεψης μια λύση σε ορισμένα ιδιαίτερα δυσεπίλυτα προβλήματα[semigr ]

18. είναι πεπεισμένο ότι καμία διαπραγμάτευση για τη διεύρυνση δεν είναι δυνατόν να ολοκληρωθεί πριν πραγματοποιηθούν προηγουμένως οι αναγκαίες μεταρρυθμίσεις για την προσαρμογή των θεσμικών οργάνων[semigr ]

19. αναθέτει στον Πρόεδρό του να διαβιβάσει το παρόν ψήφισμα στην Προεδρία της Διακυβερνητικής Διάσκεψης, στην Προεδρία του Συμβουλίου, στις κυβερνήσεις και τα κοινοβούλια των κρατών μελών, καθώς και στην Επιτροπή και τα λοιπά κοινοτικά θεσμικά όργανα.